# ***КУЛТУРНИ ЦЕНТАР ,,СВЕТОЗАР МАРКОВИЋ'' ЈАГОДИНА***

# ***ИЗВЕШТАЈ***

# ***О РАДУ У 2021. ГОДИНИ***

 ***Директор***

 ***Небојша Петровић***

У активности Културног центра Јагодине спадају програми који се одвијају у простору Културног центра ( сали и фоајеу), и програми који се одвијају ван простора Културног центра ( на летњој сцени, на градском тргу, у сеоским домовима културе, и у спортској хали ,,Јасса’’).

1.) ПРОГРАМИ КОЈИ СЕ ОДВИЈАЈУ У ПРОСТОРУ КУЛТУРНОГ ЦЕНТРА

У програме који се одвијају у оквиру простора Културног центра спадају: биоскопски, позоришни, ликовни, музички и књижевно-научни програми.

 Због епидемије корона вируса као и грађевинских радова на згради Културног центра били смо принуђени драстично да мењамо програмску шему, па чак и да померамо све културне активности и то на више месеци. Та померања најочитије се рефлектују на позоришну делатност и програме у области позоришта.

###  БИОСКОПСКИ ПРОГРАМИ

Биоскопски програми спадају у редовне активности Културног центра. Филмови се приказују шест дана седмично ( осим четвртка, који је резервисан за представе Градског позоришта) у пројекцијама од 18.00 и 20.00 часова. У зависности од понуде дечјих филмова, организујемо и матине пројекцију филмова за децу од 16.00 часова.

 Током 2021. године,уз примену мера Владе Србије,приказано је око 100 филмова.

 Од укупног броја филмова, 27 је било намењено деци, 13 филмова било је домаће продукције и 73 филма из европске и америчке кинематографије. бесплатне, а све трошкове сносила је Скупштина града.

 Током 2016. године успостављена је сарадња са дистрибутерском кућом ,,Тримарк'' у оквиру дигиталног биоскопског програма. Ова сарадња започела је 24. септембра 2015. године и одвија се и даље свакодневном динамиком. То значи да је Културни центар изнајмио од куће ,,Тримарк'' дигитални биоскопски 3Д пројектор ( будући да нема средстава да купи сопствени), како би остао у савременим филмским токовима и држао корак са њима. Недостатак ове сарадње је што за потребе најма пројектора Културни центар плаћа проценат од свог дела зараде од филма.

#### ПОЗОРИШНИ ПРОГРАМИ

Позоришни програми такође спадају у редовну активност Културног центра. С обзиром на то да је успостављена чврста сарадња са Градским позориштем Јагодина, сала Културног центра четвртком је уступљена Градском позоришту за извођење представа за децу ( у преподневним сатима) и представа за одрасле ( у вечерњем термину). Сарадња је успостављена и са драмским студиом јагодинске Гимназије, са ,,Великим театром'', Дечјим позориштем Јагодина и другим удружењима грађана који се баве театарском делатношћу.

 Дугорочна оријентација Културног центра је едукација деце и младих, упознавање са театром и стварање позоришних навика код њих, како бисмо одржали континуитет у образовању позоришне публике. Културни центар учествује и у реализацији два велика позоришна фестивала који се одвијају у нашој сали.

 То је пре свега позоришни фестивал ,,Дани комедије'' , који није одржан током 2021. године, због епидемије Ковида 19.Иако је све било потврђено за одржавање 49.Фестивала,прво у редовном термину у марту,а потом алтернативном термину у октобру,због великог броја заражених морали смо да одустанемо од реализације у 2021.години.

**ИЗДАВАЧКА ДЕЛАТНОСТ**

Културни центар“Светозар Марковић“ постао је издавач првог позоришног часописа у Србији који се специјализовано бави комедијом.

 Први број часописа ,,Комедија'' изашао је из штампе у матру 2019. пред сам почетак 48. Фестивала“Дани комедије“ и изазвао је велико интересовање позоришне јавности у Србији.

 Часопис јеесенцијално везан за Фестивал“Дани комедије“ и садржи бројне теоријске текстове посвећене комедији као жанру, интервјуе, позоришне критике и осврте. Додата је и нова рубрика – савремени комедиографски текст. Тај део часописа односи се на подстицај комедиографског стваралаштва у Србији и излазиће и у наредним бројевима ,,Комедије''.

Током 2021. године из штампе је у марту месецу,изашао двоброј(4-5)

**КЊИЖЕВНО-НАУЧНИ ПРОГРАМ И СТРУЧНА ПРЕДАВАЊА**

За овај сегмент нашег рада остали смо у великој мери ускраћени због Ковид-пандемије и грађевинских радова на згради Културног центра.

2.) ПРОГРАМИ ВАН ПРОСТОРА КУЛТУРНОГ ЦЕНТРА

 **( под покровитељством Скупштине града)**

 Осим у сали, програмске активности Културног центра током 2021. године одвијале су се и ван простора Културног центра и то:

- на градском тргу

-на Летњој сцени Излетишта“Поток-Ђурђево брдо“

 **ПРОГРАМИ НА ГРАДСКОМ ТРГУ**

На градском тргу у Јагодини одржано је више концерата,у циљу задовољења музичких потреба младих,али и у циљу промовисања професионалне концертне бине коју је купио Град.

Одржани су концерти:

-среда,21.07.-Концерт групе „Освајачи“

-недеља,25.07.-Концерт групе“New deal“

-недеља,01.08.-Концерт Дејан Цукић и „Спори ритам бенд“

-петак,06.08.-Концерт групе“Кербер“

-четвртак,12.08.-Концерт групе“Атомско склониште“

-четвртак,19.08.-Концерт групе“Весник“

-недеља,22.08.-Концерт „Бајага и Инструктори“

**ПРОГРАМИ НА ЛЕТЊОЈ СЦЕНИ У ПОТОКУ**

 **ТОКОМ 2021. ГОДИНЕ**

Због епидемије Корона вируса и епидемиолошких мера Владе Србије програми на Летњој сцени у Потоку током 2021. године,били су у великој мери програмски кориговани.

Одржани су следећи програми:

-субота,24.07.-дечија представа“Тужно паче“,позориште “Театрић“,Београд

-субота,31.07.-Трио“Балканске жице“

-субота,07.08.-Концерт групе“Гарави сокак“

-субота,14.08.-Музичко-поетски кабаре“То су били дани“,Бориса Пинговића и Небојше Дугалића

-субота,21.08.-дечија представа“Чудна шума“, позориште “Театрић“,Београд

-субота,28.08.- Концерт Мериме Његомир и оркестар Новице Николића Патала

***ГАЛЕРИЈА КУЛТУРНОГ ЦЕНТРА***

Ликовни програми и рад Галерије Културног центра одвијали су се у специфичним грађевиско-техничким условима због радова на иградњи нове позоришне сале, при чему је галерија добила вишеструку намену. Тиме је смањен број изложби па су органзоване две изложбе:

•  **"ТуМач"** - изложба фотографија студенткиња факултета примењених уметности Београд

• **"Мали формат"** - изложба радова малог формата чланова сликарко- графичке секције УЛУПУДС-а.

 Са друге стране настављен је рад на јачању Збирке уметничких радова путем пројеката и наменских фондова. Јагодински Културни центар и у 2021. години је аплицираo на Конкурс за финансирање уметничких дела из области визуелних уметности а са циљем даље професионализације рада установе и јачања капацитета кроз унапређење збирке. Ово је наставак систематизованог обједињавања колекције уметничких дела која је у досадашњем периоду прикупљана у највећој мери на основу поклона излагача.

Наког објављивања Конкурса Министарства, Културни центар упутио је јавни позив уметницима за прикупљање понуда. У складу са циљевима који су наведени у конкурсу као што су подршка савременим визуелним уметницима и оснаживање системског развоја уметничког тржишта определили смо се за јавни отворени позив уметницима.

Јавном позиву одазвало се 160 уметника са преко две стотине радова. По истеку рока за подношење пријава комисија у саставу:

 Ивана Јовановић, историчар уметности и кустос у МНМУ (Музеју наивне и маргиналне уметности) Јагодина,

 Јелена Јовановић, историчар уметности

 и Марија Вулић дипломирани вајар и уредник ликовног програма КЦ Јагодина,

прегледала је све пристигле понуде и предложила за откуп 9 уметничких дела различитих аутора.

Избор радова сачињен је у складу са тренутним просторним и техничким капацитетима Центра и у највећој мери радови припадају класичним техникама сликарства.

Целину карактерише различитост поетика и културних израза, заступљени су потврђени уметници али и млади аутори. Циљ селекције био је разумевање и подржавање разноликости идеја и визуелног језика, идентификовање различитих приступа у интерпретацији друштвеног тренутка у коме се налазимо. У сваком случају трудили смо се да у одабиру радова задовољимо критеријуме конкурса.

Међу понуђеним предлозима за откуп, комисија за избор пројеката Министарства културе прихватила је за финансирање једно уметничко дело:

• **ЈОВАНКА МЛАДЕНОВИЋ**

Назив рада: „Магловито”

Техника: уље на платну/ 2018

**9. АНИМАТОР ФЕСТ/ ЕВРОПСКИ ФЕСТИВАЛ АНИМИРАНОГ ФЕИЛМА ДЕЦЕ И МЛАДИХ**

 „Аниматор фест“-европски фестивал анимираног филма деце и младих је међународни фестивал који представља и промовише дечију продукцију анимираних филмова и ауторски анимирани филм.

 Такође, сваке године представља разне посебне програме попут разговора са ауторима, разноврсних предавања, радионица, изложби, концерата и неформалних окупљања.

Овогодишње, девето издање Аниматор феста - европског фестивала анимираног филма деце и младих Јагодина одржано је под покровитељством Министарства културе Републике Србије, Филмског центра Србије и града Јагодине а у организацији Културног центра "Светозар Марковић".

 И овог септембра у четири такмичарска програма представили смо најбоље анимиране филмове из Европе, изашле из европских дечијих и омладинских студија и пажљиво одабране ауторске филмове за децу и тинејџере.

**Такмичарски програм**

На фестивал је пристигло 1285 филмова из 95 земаља света, од којих je селекциона комисија у саставу-Марија Вулић, редитељ анимираних филмова и уредник програма у Култрном центру Јагодина и Небојша Петровић, аниматор из Београда, изабраo 90 филмова за 4 такмичарске категорије:

• Филмови деце до 15 година

• Филмови младих од 15 до 18 година

• Филмови за децу и младе/ студентски филмови

• Филмови за децу и младе/ ауторски филмови

Међународни жири деветог Аниматор феста радио је у саставу: **Фернандо Галрито, Португалија**

Професор на ЕСАД Школа за уметност и дизајн/ Калдас да Раиња - Политехника у Леирији

Уметнички директор Међународног фестивала анимације МОСТРА Лисабон/

**Koke Риобо, Шпанија**

редитељ анимираних филмова и

 **Андрес Доменек Алкаиде, Шпанија** композитор и

 Доктор универзитета у Гранади, Шпанија/ Професор на ЕСАДА - Школаза уметност и дизајн у Андалузији.

**Пратећи програми**

• Мастерклас радионицу анимације**„АНИМАЦИЈА, МУЗИКА И ПОЕЗИЈА водили су Фернандо Галрито и Радостина Нејкова.** Током радионице, учесници су рекреирали музичке и песничке форме кроз различите технике анимације.Визуелизовани звуци и поетске слике преточиле су се у петоминутни анимирани филм истоименог назива.

• Радионица – **„Наративи будућности“ -Војин Васовић**

 Идеја радионице била је да укаже на потенцијале технолошке револуције кроз коју пролазимо и да анализира могуће доприносе те револуције на пољу причања прича. Учесници су заједно са предавачем пробали да створе нове наративе на основу својих предвиђања будућности. Након осврта на седам универзалних тема, пробали су да установе да ли ће човечанство пронаћи осму тему? У сјајној атмосфери, дискусија на ивици психо терапије одвијала се у природном амбијенту, испод крошњи стабала излетишта Поток.

• **Стоп трик радионица анимације Коке Риобо - Подучавајући анимацију широм света**

Током ове радионице аутор анимираних филмова и композитор причао нам је о својим искуствима са радионица које је водио широм света али и о својим провокативним филмовима која показују сва лица Шпаније. Како би нас што боље упознао са својим радом, аутор је са собом понео и мноштво својих лутака и фигурица.

• **МОНСТРА Лисабон** - фестивал у гостима, пројекција изабраних филмова лисабонског фестивала„Монстра“ у сусрет 20- том издању фестивала. Програм је представио Фернандо Галрито, уметнички руководилац фестивала Монстра и члан жирија 9. Аниматор феста.

• „**Филм и кафићарење**“ - Идеја овог догађаја била је да се окупимо и кроз неформалне интервјуе разговарамо са ствараоцима, члановима жирија и гостима уз кафицу или чај. За овај догађај позвали смо госте да понесу нешто из своје земље или града.

• **Музички програми** –

Никад садржајнији музички програм 9. аниматор феста од изворне музике до џеза, окупио је бројне извођаче; ученике и професоре Музичке школе "Владимир Ђорђевић", фолклорни ансамбла КУД "Каблови" и локалне бендове „Квазартет“ и „Весник“ .

Ако узмемо у обзир сложену епидемиолошку ситуацију и осетљив друштвени тренутак у коме је девети Аниматор фест реализован и ефекти фестивала морају се и сагледавати на посебан начин. Чињеница да смо успели да фестивал одржимо у живом формату и уз присуство великог броја гостију испуњава нас поносом. Намеће се као закључак да нас је пандемија научила да више ценимо живе контакте и сусрете овакве врсте. Поред акцента на социјални контекст у погледу уметникчих достигнућа девето издање фестивала идентификовало је Аниматор фест каопројекат од значаја не само за национални већ и за шири културни простор.

И ове године фестивал је пратила бројна и разноврсна публика.

Пројекцијама у сали Културног центра које су се одвијале у неколико дневних термина присуствовало је око 1200 посетилаца,

У радионицама и предавањима је учествовало преко 80 детета.

Изузетно добро су били посећени музични програми у башти Културног центра, чији се број рачуна на преко 2 000.

**ПРОГРАМИ ЗА ДЕЦУ И МЛАДЕ**

**СМОТРА РЕЦИТАТОРА "ПЕСНИЧЕ НАРОД МОГ"**

Упркос сложеним епидемиолошким условима, Културни центар успео је да уприличи сморту рецитатора "Песниче народа мог". Овогодишња такмичења на градском и окружном нивоу одржана су у онлајн формату а према свим упутствима и пропозицијама републичког координатора смотре Савеза аматера Србије.

**АНИМИРАНО ПРОЛЕЋЕ**

 Анимирано пролеће је манифестација која је осмишљена током марта и априла месеца за децу младе али и читаву породицу. Сваког уторка током ова два месеца публика је имала прилику да ужива у врхунској продукцији кратких анимираних филмова из централне и источне Европе, европским дечијим и омладинским филмовима и пажљиво одабраним филмоваима за децу и тинејџере из архиве Аниматор феста. У оквиру анимираног пролећа одржане су и две радионице анимације за децу школског узраста.

***АМАТЕРИЗАМ У 2021. години***

Због пандемије Сарс-Ков-19,редовни такмичарски програми из ове области нису могле бити реализоване,због великог броја учесника и великог ризика поспешивања заразе.

Такође,ни сами КУД-ови због пандемије нису били активни,због бојазни од заразе својих чланова.